Otto Friedrich von Pistohlkors

Otto Friedrich von Pistohlkors vanem (10. märts (vkj)/ 21. märts 1754 Rutikvere mõis – 10. juuni  (vkj)/ 22. juuni 1831 Põltsamaa) oli baltisaksa päritolu Venemaa sõjaväelane (major), Liivimaa maanõunik, kartograaf, kunstnik, arhitekt ja Rutikvere mõisnik.

Otto Friedrich von Pistohlkors oli aktiivne ühiskonnategelane, väljapaistev harrastusarhitekt, botaanik, kohtunik, Liivimaa maanõunik, kartograaf ja Põltsamaa kiriku eestseisja. Tema kavandite ja plaanide järgi kujundati 18. ja 19. sajandi vahetusel Rutikvere mõisaansambel praeguse Järva- ja Jõgeva maakonnapiiril. Pistohlkorsi joonistused on hoiul peamiselt Eesti Kunstimuuseumis.

Ta suri  1831. aastal Põltsamaal ning maeti esialgu Põltsamaa saksa kalmistule, kuid hiljem maeti ümber Rutikvere mõisa kalmistule.

Isiklikku
Otto Friedrich von Pistohlkorsi noorem vend oli Woldemar Conrad von Pistohlkors, kes ehitas Tartu linnamuuseumi praeguse hoone, mida tuntakse Pistohlkorsi majana.

26. detsembril 1785 (vkj)/ 7. jaanuaril 1786 abiellus ta Kuremaal Maria Elisabeth von Helmerseniga (1757–1831). Nende poeg oli samuti Otto Friedrich von Pistohlkors (1789–1843).

Viited

Välislingid
Väljavõte Liivimaa rüütelkonna genealoogilisest käsiraamatust
Merlin Lumiste. "Otto Friedrich von Pistohlkorsi (1754-1831) elu ja tegevus Liivimaal". Bakalaureusetöö. Tartu 2013
"Tartu Linnamuuseumis avatakse näitus "Kunst, arhitektuur, vabamüürlus. Rutikvere mõisa Pistohlkorsid"". Tartu Linnamuuseumi pressiteade, 21. mai 2014

Otto
Baltisaksa arhitektid
Baltisaksa kunstnikud
Baltisaksa sõjaväelased
Baltisaksa teadlased
Eesti arhitektid
Eesti botaanikud
Eesti kunstnikud
Venemaa keisririigi sõjaväelased
Eesti kartograafid
Liivimaa maanõunikud
Liivimaa mõisnikud
Rutikvere mõis
Sündinud 1754
Surnud 1831
Põltsamaa saksa kalmistule maetud